¿Pode ser o big data un aliado para aumentar a rendibilidade das ganderías leiteiras? - Campo Galego\nInicio / Leite / ¿Pode ser o big data un aliado para aumentar a rendibilidade das ganderías leiteiras?\nFernando Mazeris, director xeral de Dairy Data Warehouse (DDW), unha empresa holandesa especializada en servizos de datos para o sector lácteo, analiza como cambiará o día a día das ganderías o uso da intelixencia artificial\nCamilo - 26/03/2021\n26/03/2021 2:23 p.m.\nO big data, é dicir, a recompilación e tratamento en tempo real de inxentes cantidades de información e de datos, está xa presente en numerosos ámbitos da nosa vida, desde as aplicacións no móbil que nos permiten elixir o mellor camiño en coche a calquera destino ás suxerencias de novos amigos cos que contactar a través das redes sociais. O sector lácteo, á vangarda nos últimos anos na implantación de novas tecnoloxías no sector primario, subiuse tamén de cheo a este novo mundo de análise de datos que ameaza con transformar, se non o fixo xa, o traballo nas explotacións.\nDisto sabe moito Fernando Mazeris. Este veterinario arxentino leva 25 anos traballando en ámbitos relacionados con sensores para vacas e software de manexo de rabaño, liderando proxectos desde a fase de investigación ata a de desenvolvemento e aplicación en granxa, primeiro dentro de DeLaval internacional e agora como director xeneral de Dairy Data Warehouse (DDW), unha spin off pertencente á compañía holandesa Uniform Agri, dedicada desde hai máis de 30 anos ao desenvolvemento dunha ferramenta informática de xestión de rabaño que permite centralizar e unificar toda a información das explotacións.\nOs usos actuais destas novas tecnoloxías son xa enormes pero as súas posibilidades futuras son aínda maiores. “Estas tecnoloxías van impactar máis pronto que tarde na industria láctea, en toda a cadea de valor, desde as explotacións leiteiras ata o consumidor final, pasando por industrias que utilicen algoritmos de intelixencia artificial para predicir, por exemplo, a calidade da materia prima que van recibir”, asegurou recentemente Fernando Mazeris nas xornadas técnicas de Africor Lugo.\nNo caso das explotacións, ademais da robotización de tarefas mecánicas e a consecuente redución en man de obra, estas ferramentas tecnolóxicas servirán de apoio na toma de decisións, tanto diarias como estratéxicas, encamiñadas ao aumento da rendibilidade das explotacións. “Levar adiante unha gandería de leite hoxe en día non é nada fácil. O gandeiro debe conseguir rendibilidade ou, en caso de tela, mantela, cuns custos moi axustados e facendo fronte a unha presión permanente con novos requirimentos lexislativos que cumprir. Pero estas novas ferramentas axudarán aos gandeiros na súa tarefa, cada vez máis difícil de conseguir: a de mellorar a súa rendibilidade, a calidade do produto, a saúde e o benestar dos animais e minimizar o impacto negativo no medio ambiente”, enumera. Son todas posibles aplicacións do big data nas que xa se está traballando para a mellora de distintos aspectos do día a día das granxas leiteiras.\nDa intelixencia artificial á aprendizaxe profunda\nA intelixencia artificial é unha tecnoloxía dixital que traballa tratando de imitar as funcións cognitivas do cerebro humano, levando a cabo tarefas intelixentes a través de algoritmos matemáticos, que se conseguen a través do adestramento de computadoras grazas á análise de moitísimos datos. Pero o uso de algoritmos non implica intelixencia artificial. “Para que haxa intelixencia artificial o algoritmo ten que ter a capacidade de aprender das súas propias predicións”, aclara Fernando.\n“A intelixencia artificial non é algo novo, empezouse a utilizar nos anos 50 do século pasado, pero o que fixo que a día de hoxe sexa unha tecnoloxía que se usa máis e máis en todas as ordes do traballo humano é o feito de que os computadores teñen a capacidade para manexar as cantidades inxentes de datos que se necesitan para poder aplicala e tamén a capacidade de aprender deses datos e ofrecer unha resposta a un problema ou interrogante concreto”, indica.\nA intelixencia artificial nace nos anos 50. Nos 80 evoluciona coa aprendizaxe automática e a partir do 2010 co ‘Deep Learning’ ou aprendizaxe profunda, que é o que desencadea o boom actual da intelixencia artificial\nDo mesmo xeito que os sistemas de condución automática en vehículos utilizan deep learning, tamén o fan as sementadoras de precisión; do mesmo xeito que existen cámaras de identificación en lugares como os aeroportos dalgúns países, tamén existen cámaras que fan un recoñecemento facial de cada unha das vacas do establo; e do mesmo xeito que avanzan os sistemas de diagnóstico médico por imaxes, tamén o fan, no ámbito agrario, as sulfatadoras selectivas, que aplican tratamento unicamente a aquelas plantas que o requiren a través do uso de cámaras de identificación, que en tempo real distinguen entre plantas de cultivo ou maleza, para aplicar herbicidas só de forma selectiva, o que permite aforrar entre o 75 e o 80% do herbicida que se utilizaría doutro xeito. Pero “todas estas tecnoloxías teñen que ter un sentido económico e de mellora da eficiencia para que acaben por implantarse”, destaca Fernando.\nA dependencia dos datos\nPara poder facer intelixencia artificial é necesario contar con datos de calidade e en gran cantidade. Son as coñecidas como “as 4 V” dos datos: volume, velocidade, variedade e veracidade. “Para poder detectar unha enfermidade en vacas leiteiras necesitamos ter os rexistros de miles e miles de vacas”, indica Fernando, que traballou, por exemplo, no desenvolvemento de Predicta Ketorisk, a aplicación empregada por DeLaval que detecta o risco de sufrir cetose en vacas recén paridas.\n“Para facer un algoritmo que poida predicir cetose necesitamos unha colección de datos históricos de vacas con cetose de moitísimas granxas de todo o mundo, especialmente se queremos utilizar o algoritmo a nivel global”, recoñece o responsable de Dairy Data Warehouse. De aí o valor dos datos, de distintos aspectos de manexo, estado dos animais ou calidade do leite, que se extraen hoxe en día en moitas explotacións.\nDurante os últimos 7 anos Dairy Data Warehouse dedicouse a recompilar datos de millóns de vacas de todo o mundo\n“É importante que estes sistemas sexan integrados, é dicir, que se actualicen constantemente coa entrada de novos datos e predicións, para que o gandeiro o único que teña que facer é conectar a súa granxa ao sistema, e que sexa flexible e se adapte a calquera sensor de toma de datos”, indica Fernando. O funcionamento do sistema deseñado por DDW é sinxelo e automatizado: instálase un pequeno software na granxa que recompila todos os datos dos animais de forma individual cada 24 horas e envíaos á nube, onde se procesan, e devólvese a continuación a información á granxa en forma de predición e alertas.\nDurante os últimos 7 anos DDW dedicouse a recompilar “datos de millóns de vacas de todo o mundo”. Pero eses datos así, tal como veñen da granxa, non se poden utilizar, “é necesario facer un traballo importante de clasificación e limpeza, e como veñen de diferentes fontes hai que correlaccionarlos para que haxa unha base de datos con información relevante”, aclara Fernando. É un aspecto clave, porque sobre esa base é sobre a que traballan os algoritmos de intelixencia artificial facendo as súas predicións.\nQue cambios se aveciñan?\nAta o de agora, a xestión do rabaño mediante estas ferramentas específicas limitábase á observación de danos, xa que o deseño de aplicacións centrábase en datos históricos, pero o Big Data permite anticipar eventos futuros e adiantarse para previlos. “Estes modelos de predición permiten a simulación de diferentes escenarios hipotéticos, por tanto, a optimización da toma de decisións”, defende.\n“Nós xa temos tres algoritmos de intelixencia artificial funcionando: un para facer unha predición individual de produción de leite de cada vaca na lactación actual e as seguintes (Predicta milk); outro para predicir cales son as vacas que van estar no rabaño nos próximos 500 días en base ás enfermidades, prácticas de manexo, etc (Predicta inventory); e un terceiro sobre predición de saúde dos animais (Predicta ketorisk)”, detalla.\nO big data permite anticipar eventos futuros e adiantarse para previlos\nNo caso da cetose, por exemplo, comunícaselle ao gandeiro con 3 ou 4 semanas de anticipación ao parto cal é o risco de sufrir hipercetonemia durante esa lactación de cada unha desas vacas que van parir para que o gandeiro poida adoptar medidas preventivas. “Estamos nun camiño na utilización da tecnoloxía que vai desde documentar danos, que é o que se facía ata o de agora, ata poder previlos. É dicir, un paso máis aló sería pasar das estatísticas históricas das granxas (que pasou?) ás estatísticas preditivas (que pasará?), para chegar despois a un terceiro nivel, que serían as estatísticas prescriptivas (que debo facer?). Isto, que parece ciencia ficción, xa está aquí”, asegura Fernando Mazeris.\nComo será a vida do gandeiro?\nGandeiros holandeses empregando os sistemas de predición de Data Dairy Warehouse\n“Digámolo así, os modelos de intelixencia artificial van ser parte da produción de leite en todos os aspectos dunha gandería, é só unha cuestión de tempo, e serán útiles en dous sentidos: por unha banda resolver cuestións operativas do día a día do produtor de leite (identificar un animal enfermo, definir a enfermidade, suxerir un tratamento), é dicir, algo puntual de todos os días, para poder tomar unha decisión concreta; pero á súa vez, onde creo que os algoritmos van ter unha importancia decisiva será nas cuestións estratéxicas a curto, medio e longo prazo. Por exemplo, dará ao gandeiro información concreta e precisa sobre que vacas inseminar con seme sexado e cales con seme de carne e todo iso con datos reais e verídicos de cada unha das granxas, esa é a revolución que vai suceder”, avanza.\nAs decisións en base a sentimentos ou pura intuición van perder peso e as ferramentas preditivas darán certeza en cambios de manexo, alimentación, xenética ou outros aspectos estratéxicos das explotacións\n“Vai haber unha base de información tan grande que as decisións en base a sentimentos ou decisións intuitivas van perder peso, aínda que obviamente o que vai seguir tomando as decisións vai seguir sendo o gandeiro pero cunha ferramenta que o apoia nesas decisións”, indica. Nos últimos 15 anos chegaron masivamente ás explotacións leiteiras os sensores de monotorización dos animais e os gandeiros acumularon valiosos datos históricos das súas granxas en aplicacións de xestión do rabaño que agora son tremendamente útiles para pedecir o futuro desa explotación en múltiples aspectos, analizando os distintos escenarios futuros en función das decisións tomadas con anterioridade e as que se tomen no momento actual.\nDetección automática de enfermidades e prescrición de tratamentos\nO big data vai cambiar a vida diaria das granxas, dando respostas a moitas preguntas estratéxicas a curto e longo prazo en distintos aspectos. Por exemplo, cantas xatas pode vender o gandeiro para seguir entregando a cantidade de leite acordada coa empresa de recollida ou cantas tenreiras haberá de recriar, segundo a estratexia da explotación, en caso que querer medrar en determinado número de cabezas ou litros de produción.\nO papel do veterinario limitarase a casos máis graves ou a fármacos sometidos a supervisión máis estrita, como os antibióticos\nPero tamén terán utilidade práctica en cuestións do día a día. A popularización dos sensores de monitoraxe individualizada permitirá avances na chamada gandería de precisión. “O desenvolvemento deste tipo de tecnoloxías vai continuar de forma exponencial, do que falamos é só o comezo”, asegura Fernando.\nMoitas das novas aplicacións están a focalizarse en aspectos de saúde, desde detección de enfermidades a prescrición de tratamentos. Haberá ferramentas preditivas para problemas habituais (hipercetonemia, mamite, etc) que axuden a detectalos e a prescribir tratamentos en substancias de venda libre, como propilenglicol contra a cetose. Pero esta competencia non acabará co papel dos veterinarios, considera o responsable de Data Dairy Warehouse.\nO desenvolvemento deste tipo de tecnoloxías vai continuar de forma exponencial, do que falamos é só o comezo\n“Haberá outros niveis de fármacos, especialmente antibióticos, nos que a supervisión dos veterinarios deberá seguir sendo necesaria para a súa prescrición, sobre todo a raíz do inminente endurecemento da normativa sobre a súa aplicación”, considera. “O gandeiro, pero tamén o veterinario, vai ter que dedicar menos tempo a analizar datos, pero o seu papel vai seguir sendo esencial á hora de prescribir tratamentos e de axudar ao gandeiro a mellorar, por exemplo recomendando rutinas”, conclúe.


Fútbol profesional, fútbol apodrecido. - Tercera Información -Tercera Información\nAndré Abeledo Fernández • Opinión • 17/01/2022\nSe teñen cargado o fútbol convertendo un xogo, un deporte, nun simple, vulgar e suxo negocio.\nO fútbol é o xogo uego da clase traballadora e tamén era o xogo de todos, dende o barrio máis humilde, ata as aldeas, pasando polos cerros e as fabelas, o fútbol é para moitos casi unha relixión, un xeito de vivir e ata de sentir.\nPero despois de levar a supercopa a Arabia Saudí e o Mundial a Qatar, o fútbol profesional dá un paso máis cara a vergoña, deixa de ser definitivamente un deporte, e tamén inténtase roubar o xogo ao pobo para poñelo ao servizo de sátrapas e multimillonarios sin escrúpulos.\nMaradona é para min e para moitos o futbolista máis grande da história, o mago do balón, a man de deus, Maradona dixo que «a pelota non se mancha», e tiña razón, a pelota seguirá sendo de todas e todos.\nMaradona era o fillo dun barrio pobre con poucos estudos e apesar de todo o fútbol lo converteu en lenda.\n“Un villero co moita guita pero con conciencia de clase. Un Deus errante, suxo e pecador. O máis humano dos deuses.” Así o descrebe Eduardo Galeano.\nMaradona ou Garrincha, deuses caidos, idolos do pobo e fillos de barrios pobres, apesar dos erros que pudieran ter cometido na súa vida persoal eran fútbol e maxia en estado puro.\nMaradona xa dixo aquelo: «Me arrepiento do 99% das cousas que fixen na vida. Sin embargo, o outro 1% (que é o fútbol) compensa todo o demáis ».\nPero o fútbol profesional estase afundindo na merda coas vergoñentas decisións dos seus impresentables dirixentes.\nXogar a supercopa nunha dictadura brutal e xenocida como a de Arabia Saudí, ou o próximo Mundial en Qatar sobre os cadaveres dos traballadores mortos namentres construían os estadios de fútbol en condicións infrahumanas, é a demostración da degradación do fútbol profesional e da dexeneración dos seus dirixentes.\nNon apludir a Zelenski un acto de dignidade en tempos difíciles para a dignidade\nPintos somos todos, deso se trata, a sentenza é contra todos


Visto para sentenza o xuízo pola suposta caixa B do PP - NH Diario\nAs atraccións de feira que se instalarán en Muxía polo San…\nInicio España Visto para sentenza o xuízo pola suposta caixa B do PP\nLogo de tres meses de sesións, este mércores, quedou visto para sentenza o xuízo pola suposta caixa B do Partido Popular. O tribunal agora ten que valorar a veracidade dos papeis de Bárcenas nos que o extesoureiro asegurou que apuntaba os movementos desa suposta contabilidade paralela. Bárcenas, que está acusado neste proceso, afirmou que parte deses cartos foron destinados a pagar sobresoldos a cargos do partido e a custear a reforma da sede de Xénova. No xuízo declararon como testemuñas dous expresidentes do partido, 4 exsecretarios xerais e varios exministros. Todos negaron coñecer a existencia da caixa B ou ter cobrado sobresoldos.\nArtigo anteriorMonbus Obradoiro promocionará a provincia coruñesa como destino turístico\nArtigo seguinteRecrúase a guerra entre Israel e Hamás


EA028 - Alarma persoal OMG 130dB - Linterna LED - Activación do cordón de extracción | Solucións OMG\nEA028 - Alarma persoal OMG 130dB - Linterna LED - Activación do cordón rip\nAUGER E MÁIS: 130dB Alarma de emerxencia / pánico que atrae enerxía a partir de baterías AAA. Funciona dúas veces máis alto (verdadeiro volume RMS de 130dB) e dúas veces máis longo (ata unha hora de hora de alarma) que as alarmas persoais normais\nALTA RESISTENCIA: A maioría das alarmas usan baterías de reloxo. Este usa baterías AAA pesadas. Probablemente teña baterías de reemplazo sentadas ao redor da túa casa nalgún lugar. As baterías AAA son o segredo da alta intensidade da alarma. Vai durar ata 365 días antes de ter que considerar substituílos.\nACTIVACIÓN DE CORDO RIP: Tire a correa do pulso con pin de activación de estilo granada adxunta por ata a hora 1 de alarma de perforación continua\nLED FLASHLIGHT: Lámpada de LED brillante branco e LED para iluminación de área inmediata. A lanterna é un porro de batería, pero funciona para as pequenas ráfagas que precisa.\nConta cunha alarma 130dB. Deseñado para ser colocado nos petos exteriores dunha bolsa ou mochila, a ea028 tamén pode ser levada a man por corredores. A alarma actívase simplemente tirando o pin que detecta atacantes ou intrusos, pero tamén funcións para chamar a atención se necesitas atención médica ou axuda. O uso dunha alarma persoal cambia o elemento de sorpresa do atacante á vítima potencial.\nCada día leva alarma\nO ea028 é perfecto para o pequeno peto dos seus jeans, un peto de mochila ou bolso exterior, ou para ser levado a man. Levar unha alarma persoal é un paso intencional cara á seguridade persoal, eo acto de levar a alarma aumenta a vixilancia do transportista cara ao seu contorno. A diferenza doutros produtos de autodefensa como Tasers, nunca se pode usar unha alarma persoal contra vostede. E xa que é legal levar a calquera lugar, a ea028 é a ferramenta ideal de defensa persoal para persoas de calquera idade, calquera habilidade e calquera lugar.\nLuz de emerxencia LED para iluminación rápida con lámpada de por vida\nO ea028 tamén inclúe unha luz LED en miniatura, activada por un botón separado / apagado, para unha iluminación rápida e pequena dun camiño, bloqueo da porta do automóbil ou outras situacións de pouca luz. A lámpada LED durará toda a vida e nunca terá que ser substituída.\nAs baterías AAA regulares vén precargadas, pero son reemplazables polo usuario. Están bloqueados no seu lugar nun compartimento de batería que está pechado cun destornillador micro Philips polo que os malos non poden eliminar as baterías. Cando chegue a alarma, terá unha pestaña de plástico clara que sacar e descartar para que se active a alarma en modo de espera. As baterías durarán ata un ano antes de querer substituílas por unha batería AAA resistente. Utilice o botón de luz para darlle unha alarma rápida á batería sen arrastrar a corda.\nIdeal para pasear pola tarde no campus ou no seu barrio\nAs alarmas persoais son un dos segmentos de maior crecemento no sector da autodefensa, porque o atemperador dun atacante é a atención. As alarmas persoais son legais para transportar en todos os estados 50 (incluso en avións e escolas) e son un método seguro e eficaz de defensa persoal. Non requiren adestramentos ou habilidades para operar e poden ser utilizados por calquera persoa independentemente da súa idade ou habilidade física. Os axentes de policía, os consultores de seguridade e seguridade do campus recomendan o uso de alarmas de seguridade persoais. As vítimas adoitan estar moi traumatizadas para escoitar axuda en situacións descoñecidas e perigosas, aumentando a súa vulnerabilidade. A alarma elevada está destinada a asustar a un asaltante ao cambiar o elemento de sorpresa do atacante á vítima. Os criminais non lles gusta chamar a atención, e probablemente correrán cando se dean conta de que a alarma non se pode deter.\nO ea028 é particularmente adecuado para mozos, estudantes universitarios, nocturnos, traballadores solitarios, corredores de vella, anciáns, enfermeiros / traballadores de coidados persoais, empregados de entrega / ruta.\nQue tan alto é 130dB?\nO decibelio (abreviado dB) é a unidade utilizada para medir o alto son un son. O oído humano é increíblemente sensible. Os seus oídos poden escoitar todo desde a punta dos dedos levemente sobre a súa pel ata un motor de inxección forte. En termos de potencia, o son do motor de inxección é de aproximadamente 1,000,000,000,000 veces máis potente que o son máis pequeno que os oídos apenas poden escoitar. Esa é unha gran diferenza.\nNa escala de decibelios, o menor son audible (preto do silencio total) é 0 dB. Un son 10 veces máis potente é 10 dB. Un son 100 veces máis potente que o silencio total próximo é 20 dB. Un son 1,000 veces máis potente que o silencio total próximo é 30 dB. A continuación móstranse unha lista de sons comúns e os seus niveis de decibelios, así como algunhas das nosas alarmas para a comparación. O dano auditivo pode ocorrer en 140dB, eo volume ideal para unha alarma persoal é 125dB - 135dB.\nRefrixerador 50 dB\nAcondicionador de aire 50 - 75 dB\nMáquina de afeitar eléctrica 50 - 80 dB\n55 - 70 dB lavaplatos\n65 - 80 dB despertador\n75 - 85 dB inodoro\nTeléfono de chamada 80 dB\n110 dB bebé chorando\n90 - Metro 115 dB\nMotocicleta 95 - 110 dB\nConcerto de sinfonia 110 dB\nCorno de coche 110 dB\nReprodutor de CD DNUMX dB en alto\nXogo de fútbol 117 dB (estadio)\n130 dB jackhammer, taladro eléctrico\n130 dB Alarma vigilante PPS8\nO dano auditivo 140 dB ocorre en exposición sostida\nAvión 140 dB despegando\n150 dB petardo\n157 dB pop globo\nFogos de artificio dNUMX dB (en pés 162)\nRifle 163 dB\nPistola 166 dB\n170 dB escopeta\n3 x 3 x 3 polgadas\nTotal de visualizacións de 3696 20 Vistas hoxe


Castelo de Santa Cruz (2)\nver anterior reportaxe\nJosé M. Domínguez Freitas manifesta o interese de Goberno local de abrir o Castelo ó público en agosto\nO alcalde da Guarda, José Manuel Domínguez Freitas, e os concelleiros de Patrimonio, Javier Crespo; de Cultura, Antonio Lomba, e de Turismo, Montserrat Magallanes, xunto coa investigadora do CSIC, e especialista en fortalezas transfronteirizas, Rebeca Blanco, visitaron o onte, o Castelo de Santa Cruz, nunha visita espontánea xurdida a raíz da estadia da mencionada investigadora na Guarda.\nDurante o percorrido por este espazo que se convertirá, este mesmo ano, no principal centro de lecer da Guarda, e que sen dúbida merecerá o aplauso dos guardeses, púdose comprobar o estado actual da reconstrucción de murallas, a recuperación das zonas verdes, a consolidación dos carreiros, e a recuperación de elementos como o pozo e o sistemas de cpatación de auga.\nNon será posible este ano contar co desexado Centro de Interpretación das Fortalezas, pois o vandalismo sufrido hai pouco máis dun ano, estragou fiestras, espazos e servizos xa construídos. Segundo o concelleiro de Patrimonio, Javier Crespo, a Xunta de Galicia comprometeuse a que durante 2014 rehabilitaría estes servizos. Mentres, para evitar posibles problemas ou accidentes aos visitantes, o espazo onde se ubica a casa, que acollerá o Centro de Interpretación e os módulos, destinados a baños, expendeduría de bebidas e recepción de visitantes, estarán protexidos, impedindo que os usuarios do Castelo pasen ó interior.\nSegundo adiantou o rexedor local, José Manuel Domínguez Freitas, é desexo do grupo de goberno que o Castelo, que en realidade é unha fortaleza, abra as súas portas o vindeiro mes de agosto.\nTrala visita e percorrido polo interior deste espazo, Rebeca Blanco mostrou aos membros do goberno un fácsimil deunha obra publicada en Porto (Portugal), en 1757, da autoría de Gonçalo Luis da Silva Brandão, na que se detallan as fortificacións do norte de Portugal e sur de Galicia, un documento que resultou do máximo interese para o concelleiro Javier Crespo pola súa doble condición de profesor de Xeografía e Historia e edil de Patrimonio.\nRecordamos que o Castelo é propiedade municipal, pola cesión ao concello deste espazo polos propietarios, entre eles a familia López de Aguiar, a cambio de mellorar a posibilidade edificatoria do exterior, onde se levantan “as torres” do Castelo de Santa Cruz.


Padrón avanza para chegar a grandes acordos cos traballadores do Concello\nPadrón comarca RTP traballadores\nO proceso de negociación da RTP comezará na primeira quincena de outubro e o Goberno Local denunciará o convenio colectivo para actualizado e correxilo debido a "aspectos discriminatorios e xurídicamente confusos"\nO Goberno Local de Padrón mantivo no día de onte unha xuntanza cos representantes dos traballadores do Comité de Empresa para convocar unha mesa de negociación, que comezará na primeira quincena de outubro, para presentar propostas na Relación de Postos de Traballo (RTP) e avanazar na súa aprobación "o antes posible".\nO alcalde Padrón, Antonio Fernández Angueira, e o concelleiro de Persoa, Ángel Rodríguez Conde, quixeron deixar claro "a vontado deste Goberno para regularizar as anomalías herdadas, aportando maior seguridade xurídica aos traballadores, recoñecendo os seus dereitos e establecendo as súas obrigas".\nAdemáis, os Goberno padronés quere "clarificar e aportar seguridade xurídica" en relación aos trienios dos traballadores municipais debido a diferentes sentenzas "con disparidade de criterios, que xeran evidentes desigualdades".\nDENUNCIA DO CONVENIO COLECTIVO\nAntonio Fernández e Ángel Rodríguez anunciaron aos representantes dos traballadores que denunciarán o actual convenio colectivo do Concello de Padrón, vixente desde o 2009, e abrir un proceso de negociación para actualizalo e corrixir "aspectos discriminarios e xuridicamente confusos".\nO concelleiro de Persoal asegura que o actual convenio é "manifestamente discriminatorio segundo a calificación dos traballadores" e "notablemente confuso respecto aos premios de xubilación e ás incapacidades en función da categoría laboral do traballador ou traballadora en cuestión", asegura Rodríguez Conde.\nTrala denuncia do convenio, este seguirá vixente durante un ano máis, tal como está recollida na normativa, e nese tempo comezará o proceso de negociación para a revisión a actualización.\nBAIXAS DE INCAPACIDADE\nPor último, Ángel Rodríguez anunciou que a partir do 1 de outubro as baixas de incapacidde temporal serán asuminas na súa totalidade polos orzamentos municipais, "unha mostra da boa vontade do goberno local para mellorar a situación dos trablladores municipais".


Cimeira en Madrid de candidaturas municipalistas - POLÍTICA - Sermos Galiza - Diario de intereses galegos\nCimeira en Madrid de candidaturas municipalistas\nRedacción 05 maio 2015 19:15 h.\n[Imaxe Ahora en Común]\nBarcelona en comú, Ahora Madrid e tamén a Marea Atlántica debaterán sobre as súas propostas nun acto que terá lugar no Museo Reina Sofía.\nmadrid candidaturas cimeira municipais2015 municipalistas\nA capital española acollerá esta cuarta feira (6 de maio) un debate en forma de conversa entre distintas candidaturas municipalistas baixo o lega #AgoraEnComún.\nNo acto, do que fará parte o candidato da Marea Atlántica, Xulio Ferreiro, contará coa participación de Ada Colau (Barcelona En Comú), Manuel Carmena (Ahora Madrid), Isabel Torralbo (Málaga Ahora), Pedro Santisteve (Zaragoza en Común) e Xavi Mantilla (Terrasa en Comú).\nDesenvolverase no Museo Reina Sofía , ás 19h, e visa presentar as propostas das distintas candidaturas de cara aos comicios de maio baixo a fórmula dun debate en conversa.\nNo evento de convocatoria, que xa se move polas redes sociais, preséntanse como candidaturas cidadás que concorren por vez primeira ás eleccións e que, din, "queren participar dun proceso de cambio social e político, dunha auténtica revolución democrática que leva anos en marcha e que chega agora aos concellos".


O Día da Árbore @ Noticias\nO mércores, día 21 de marzo, os cativos de Infantil e os nenos de primaria fixeron unha merecida homenaxe á árbore. As actividades realizadas tiveron como obxectivo tomar conciencia do coidado que merecen e da importancia que teñen no desenvolvemento da nosa vida, comezando polo suministro continuado de osíxeno para poder respirar.\nEmpezamos o día escoitando o seguinte video-conto.\nEntre todos demos “vida” a unha árbore levantada no corredor do segundo andar, enchéndoa de follas multicolores nas que os nenos escribiron as súas mensaxes de agradecemento a estes seres vivos tan especiais. Acompañan a esta “árbore amiga”, uns carteis decorados polos alumnos, sobre os dereitos das árbores.\nPero a celebración abarcou máis actividades. Os alumnos de 5º visitaron aos seus compañeiros de Educación Infantil , para escenificar unha serie de contos nos que as árbores foron as protagonistas. Os alumnos de 6º aplicaron os seus coñecementos na área de Sociais e convertéronse en publicistas elaborando uns carteis para promocionar o “Día da Árbore”. Pero non só quedamos entre as paredes do colexio para realizar esta merecida homenaxe.\nOs alumnos de 4º de Primaria visitaron os Montes de Coruxo, para colaborar, plantando castiñeiros, coa súa Comunidade de Montes nas campañas de reforestación das áreas queimadas nos incendios do 15 de outubro. Regresaron ao colexio cheos de orgullo por ter colaborado coa rexeneración do noso patrimonio forestal. Tamén están realizando un mural ( lapbook) por grupo coa investigación que levan á cabo sobre as árbores.\nO mércores, día 21 de marzo, os cativos de Infantil e os nenos de primaria fixeron unha merecida homenaxe á árbore. As actividades realizadas tiveron como obxectivo tomar conciencia do coidado que merecen e da importancia que teñen no desenvolvemento da nosa vida,…


A xeneralización da lactación materna podería salvar a vida dun millón de nenos ao ano | Consumer\nA xeneralización da lactación materna podería salvar a vida dun millón de nenos ao ano\nA desnutrición é responsable de máis de 2,6 millóns de mortes infantís no mundo cada ano\nA lactación materna pode evitar a morte dun millón de nenos ao ano no mundo e constitúe unha medida esencial na loita contra a desnutrición infantil. Cada ano, máis de 2,6 millóns de nenos e unha quinta parte das nais morren no mundo por unha alimentación deficiente, segundo explica o “Informe sobre o Estado Mundial das Nais” de Save the Children.\n“O leite materno pode salvar vidas”, aseguran desde a organización. Por iso, instan as autoridades de todos os países a que implementen políticas e programas que favorezan e xeneralicen a lactación materna. Denuncian que menos do 40% dos nenos de países en desenvolvemento son alimentados con leite das súas nais pola falta de compromiso político e a inexistencia de plans específicos.\nAdemais, Save the Children alerta de que unha cuarta parte dos nenos no mundo padece desnutrición crónica, o que ocasiona graves problemas no seu desenvolvemento físico e intelectual. A organización estima que 100 millóns de nenos en Asia, un terzo dos que nacen alí, padece esta disfunción e que en África afecta a uns 60 millóns, é dicir, case a dous de cada cinco dos que habitan neste continente.\nO informe elaborado pola ONG tamén realizou unha análise dos factores educativos, sanitarios, económicos e políticos que inflúen na maternidade nos distintos países do mundo. Cos resultados obtidos, Save the Children elaborou un ranking cos mellores e os peores países do mundo para ser nai.\nOito do últimos dez estados pertencen ao África subsahariana e oito do dez países con mellores condicións para ser nai atópanse en Europa. Segundo a organización, Níxer é o peor lugar para ter un fillo de entre os 165 países analizados, e substitúe a Afganistán, que se situou á cola desta clasificación durante os dous últimos anos.\nEn Níxer, a esperanza de vida das mulleres é de 56 anos, reciben 4 anos de educación de media, só un 5% utiliza métodos anticonceptivos e un de cada sete nenos morre antes do cinco anos. Pola contra, en Noruega, que encabeza a clasificación de Save the Children, as mulleres posúen unha esperanza de vida de 82 anos, reciben 18 anos de educación, o 82% utiliza métodos anticonceptivos e só un de cada 175 nenos morre antes de cumprir o cinco anos.\nEspaña descende catro postos no ranking e pasa a ocupar a décimo sexta posición, por baixo de Francia e Portugal e por encima de Estonia e Suíza. A esperanza de vida das mulleres ascende a 85 anos (só superada polas xaponesas) e a taxa de mortalidade en menores de cinco anos é dun de cada 200. Con todo, Save the Children destaca a escasa duración dos permisos por maternidade. A baixa polo nacemento dun fillo alcanza o noso país as 16 semanas, un período moi inferior ás 52 semanas que gozan as nais en países como Reino Unido ou Dinamarca.\nalimentación desnutrición infantil-gl lactancia-gl materna-gl


Unha noite na Festa do Albariño: 100 denuncias, un detido por tráfico de drogas e roupa e calzado falsificados - Pontevedra Viva\nIntervención da Garda Civil na Festa do Albariño\nUnha noite na Festa do Albariño: 100 denuncias, un detido por tráfico de drogas e roupa e calzado falsificados\nVenres 2 de Agosto, 2019 ás 14:36 do Venres 2 de Agosto, 2019\nO operativo especial de seguridade posto en marcha pola Garda Civil con motivo da Festa do Albariño de Cambados está a ter moita actividade estes días. Este xoves, por exemplo, detiveron a un veciño de Vilagarcía por tráfico de drogas, formularon medio centenar de denuncias administrativas por tenencia e consumo de estupefacientes e alteracións da orde pública e incautaron roupa e calzado falsificado.\nEn canto ao mozo de Vilagarcía de Arousa detido presunto autor dun delito contra a saúde pública, segundo a Garda Civil, foi sorprendido cun centenar de dose de estupefacientes na vía pública.\nA detención tivo lugar cando unha das patrullas que integraban o dispositivo especial de seguridade sorprenderon a este individuo entre un grupo de mozos, no momento que portaba unhas cen doses de cocaína dispostas para a venda.\nNo marco das actuacións da Garda Civil para erradicar a venda, distribución e consumo de drogas, formuláronse 24 denuncias administrativas pola tenencia e consumo de estupefacientes en lugares e establecementos públicos.\nAdemais, foron identificados unha trintena de mozas como supostos autores de infraccións como alteración da orde pública, falta de respecto aos axentes da autoridade e ouriñar na vía pública, entre outras.\nAsí mesmo, dous locais foron denunciados por excederse no horario de peche e varios menores identificados cando consumían bebidas alcohólicas, tendo que se avisados por iso os seus proxenitores.\nA Patrulla Fiscal e Fronteiras de Vilagarcía, que reforzaba o dispositivo de seguridade cidadá, incautouse dunha importante cantidade de roupa e calzado falsificado que estaba exposto para a venda en tres postos ambulantes, cuxos propietarios foron notificados como presuntos autores dun delito contra a propiedade industrial.\nA Garda Civil constata que os furtos descenderon un 80% na Festa do Albariño este ano


O Concello acomete a mellora de fontes, cunetas e canalizacións en Viascón - Pontevedra Viva\nCanalizacións e fonte no Mallo-Viascón\nO Concello acomete a mellora de fontes, cunetas e canalizacións en Viascón\nMartes 22 de Xaneiro, 2019 ás 13:14 do Martes 22 de Xaneiro, 2019\nO Concello de Cerdedo-Cotobade está a acometer na parroquia de Viascón a mellora de fontes e a construción e limpeza de cunetas e canalizacións de augas co obxectivo de evitar a afección das choivas á rede viaria e aos demais servizos nunha zona caracterizada polo forte desnivel da meirande parte dos seus núcleos.\nEstas actuacións enmárcanse no Plan Parroquial, que leva desenvolvéndose dende o pasado mes de novembro e que suporá un investimento na zona duns 400.000 euros en apenas ano e medio.\nO presidente municipal, Jorge Cubela, achegouse ata o lugar de O Mallo para visitar as obras de posta en valor, limpeza e restauración da Fonte do Casal e tamén da construción dun acceso axeitado para a mesma cunha soleira con base de áridos e mallazo metálico, un firme en formigón e un entubamento de saída. Ademais, tamén estivo a percorrer gran parte desta aldea, na que se crearon novas canalizacións laterais en formigón para evitar a escorrentía das augas.\n"Cremos que con estas obras hidráulicas e labores de limpeza damos cumprida resposta ás necesidades dos lugares de O Mallo, Cuiñas, A Costiña e A Bouza e imos evitar que a auga afecte ás pistas e á circulación e tamén que poida chegar a vivendas ou fincas", detallou Cubela, que amosou a súa satisfacción polo avance, a moi bo ritmo, do Plan Parroquial de Viascón.\nMÁIS OBRAS DO PLAN PARROQUIAL\nNos últimos meses acometeuse o saneamento de Cuiñas, A Costa e A Bouza, as acometidas da estrada cara Camiño Novo, o acceso peonil á igrexa, a construción de muros de contención de seguridade en vías de Cuiñas e Camiño Novo, a consecución dunha partida de 12.000 euros para abastecemento de augas en Cabanelas e a construción do novo parque infantil.\nEn todo caso, Cubela adiantou que o plan parroquial aínda non está rematado, xa que nos vindeiros meses está previsto que se complete coa reforma e acondicionamento da planta baixa da súa Casa do Pobo cunha partida de 30.000 euros e coa execución de diversas melloras na súa rede viaria cun investimento de 100.000 euros.


Que ocorre cando enxeñeiros de Telecomunicación utilizan máis o lado dereito do cerebro? - VigoÉ\nQue ocorre cando enxeñeiros de Telecomunicación utilizan máis o lado dereito do cerebro?\nFederico Lozano, experto en desing thinking, avoga por unha aprendizaxe aplicada, experiencial e altamente visceral\nFederico Lozano, mexicano e neto de galegos, imparte na Universidade Norueguesa de Ciencia e Tecnoloxía as materias de innovación, «desing thinking» e deseño para enxeñeiros, unha actividade que compaxina co traballo con empresas e gobernos a través da súa startup Pracademy. A vindeira semana Lozano chegará á Escola de Enxeñaría de Telecomunicación da Universidade de Vigo para impartir dous obradoiros, un o luns día 3 de outubro para o alumnado do Máster en Enxeñaría de Telecomunicación de outro os días 4 e 5, organizado pola Escola en colaboración con INEO, destinado a directivos, emprendedores, xestores de proxectos e persoal investigador.\nAs e os asistentes aos cursos aprenderá da man de Federico Lozano a enfocarse na experiencia humana e non tanto en temas técnicos, cuantitativos ou altamente teóricos, a través da adopción de ferramentas tradicionalmente usadas na antropoloxía como a observación, as entrevistas cualitativas e a inmersión empática ao tempo que usarán técnicas de visualización e creación de ideas tradicionalmente implementadas no campo do deseño. Pero, pero por que as ferramentas do deseño tradicional resultan útiles se se aplican a outros ámbitos? “Sobre todo porque axudan a individuos altamente analíticos, lóxicos e estruturados como, por exemplo, xestores de negocios e enxeñeiros a usar máis do usual o lado dereito dos seus cerebros. Este hemisferio é o creativo, o intuitivo, o artístico- onde nace a paixón, a emoción e a maioría dos flashes de iluminación- .É a parte da nosa mente que desafortunadamente deixamos de usar ao medrar e ao converternos en membros ben establecidos e “responsables” da sociedade”, explica Lozano, que destaca que as persoas que participen nos obradoiros tamén construirán prototipos rápidos con materiais moi simples como cartón, plástico ou papel, que axudarán a comunicar as súas ideas ao mundo exterior.\nMoitas das actividades levaranse a cabo nas rúas de Vigo e non nas aulas das universidade, de xeito que o alumando poda percibir “que a exploración, o entretemento e a aprendizaxe van de man en man e a innovación non é algo que pasa só en obradoiros secretos en Silicon Valley, ou na mente de personaxes máxicos como Steve Jobs o Nikola Tesla”, asegura o docente, que está a participar no proxecto europeo Eramus+ DiamonDT, no que toma parte a Escola de Enxeñaría de Telecomunicación da Universidade de Vigo, co obxectivo de introducir o desing thinking nas escolas europeas de enxeñaría. E é que, segundo o director do centro, Íñigo Cuiñas “os enxeñeiros dos próximos anos deben ser quen de ir máis aló dos seus coñecementos técnicos, que son e serán moi importante na súa formación e desenvolvemento persoal, para chegar a entender ás persoas que van usar as súas solucións, de xeito que estas sexan as que se adapten aos usuarios e non ao revés”.\nIndividuos apaixonados pola aprendizaxe e a contribución social\nMentres aumenta o número de universidades que están a incorporar o desing thinking nos seus plans de estudos, Federico Lozano mantén que “a clásica estrutura universitaria onde o profesor é o experto sabelotodo e o alumnado son receptores baleiros e pasivos de información non só é moi antiga, senón moi tonta e arrogante”. Fronte a este panorama, o experto en desing thinking apela a estudos que confirman que o mellor xeito de aprender é a través da construción, socialización e implementación altamente interactiva e non a través da transferencia de información, a memorización e o exame. “ Isto é sobre todo certo cando a meta é crear seres humanos dispostos a tomar riscos, a cometer erros, a romper co status quo, a cambiar rutinas tradicionais que non funcionan e converterse en apaixonados pola aprendizaxe e pola contribución social. O desing thinking é o exemplo perfecto dunha metodoloxía que depende completamente da aprendizaxe aplicada, experiencial e altamente visceral”, aclara Lozano.\nO alumando do Máster en Enxeñaría de Telecomunicación poderá asistir de xeito gratuíto ao obradoiro do luns 3 de outubro, mentres que os días 4 e 5 terá lugar o segundo dos cursos, destinado, neste caso, a profesionais alleos á Universidade, que deberán formalizar a súa inscrición. A eles sumaranse as e os participantes do programa Incuvi-Emprende e o estudantado coas mellores cualificacións na materia Laboratorio de proxectos, “que se imparte no cuarto curso do Grao de Enxeñaría de Tecnoloxías de Telecomunicación, centrada na realización de proxectos que remata na feira demostrativa LPRO Days”, e ao que a Escola invitou a participar, explica Cuiñas.\nArtigo orixinal: Mª del Carmen Echevarría (Duvi)


A Eira das Meigas, un círculo lítico a través da memoria | BiosBardia\n@cequelinhos / 10 Outubro 2018\n‘El Gran Cabrón’, de Francisco de Goya. Pódese contemplar no Museo do Prado de Madrid.\n“En el monte Neme o Nemio (…) hállase en su cumbre un cromlech, al que los habitantes bergantiñenses llaman Eira das Meigas, porque según la tradición, la víspera de San Xuan se reúnen las brujas en la fuente de Santa Cristiana (…), y después de bailoteos y otras ceremonias suben a la Eira, en la que acomodadas cada una en su sentadoiro, toman acuerdos para dañar a los humanos”.\nUltimamente rexorden das terras galegas círculos líticos que piden a gritos que se protexan e se dean a coñecer para se valorizaren como deben, xa que acotío vemos nos medios de comunicación como perigan os monumentos megalíticos, as máis das veces por culpa de maquinarias pesadas que os destrúen para sempre. Estas son perdas irreparábeis que nos fan perder parte da nosa historia.\nOs círculos líticos e as súa interpretación\nOs círculos líticos ou crómlechs son monumentos megalíticos formados por unha serie de pedra fitas que cerran un espazo de terreo en forma circular. A súa cronoloxía hai que situala arredor do III milenio a.C. Crese que tiveron relación cos ritos funerarios, con funcións astronómicas ou que se empregaron como lugares sacros e de reunións cerimoniais. Inda que os arqueólogos investigaron moito sobre a orixe e o significado do megalitismo atlántico, moi pouco se traballou sobre a interpretación que se lles dá a estes monumentos no folklore galego. Si sabemos da existencia dalgunhas antigas prácticas de celebracións en torno aos megalitos, como é o caso da testemuña galega localizada no monte Neme: a Eira das Meigas.\nA orixe da Eira das Meigas\nO monte Neme marca o límite territorial entre os concellos de Carballo e Malpica. É un lugar sagrado dende a antigüidade. O seu topónimo é de orixe prerromana e procede da voz celta nemeth ou nemeto, que significa “bosque sacro ou santuario onde se practicaban culto ás pedras, fontes e árbores”1. Mais a súa sacralidade vén dende moi atrás debido a que neste monte estaba o desaparecido círculo lítico chamado popularmente Eira das Meigas, do cal hoxe só nos queda a súa lenda.\nSegundo a lenda deste lugar, nos solsticios reuníanse as bruxas da zona para pautar co demo, facendo os correspondentes aquelarres. Pero antes tiñan que facer un ritual de purificación, así como lavarse na Fonte das Meigas de Rabo de Lobo (Tordoia) e na Fonte de Amén Xesús (Entrecruces). Para ir polo camiño axeitado recitaban as ladaíñas. Iso si, debían evitar a igrexa de Santa María de Ardaña, onde está a imaxe de san Vicente, que protexe contra o meigallo. Cando chegaban á Eira comezaban a bailar acariñando as pedras que formaban o cromlech e celebraban a “media misa”; tamén contaban as súas argalladas e ao rematar sentaban cada unha no seu “sentadoiro” (pedras que formaban o círculo lítico) coa finalidade de planificar as maldades que farían durante o ano para danar os seres humanos. Unha das máis sonadas eran as tan temidas pragas de piollos.\nA orixe desta lenda é moi probable que estea relacionada con costumes atávicos e reunións celebradas tradicionalmente polo pobo no crómlech e que foron posteriormente censuradas, ben pola Igrexa ou por outros poderes locais opostos a estas tradicións. Co tempo, na imaxinación popular, aquelas reunión foron transformadas en conciliábulos de bruxas.\nNos anos vinte do século pasado F. Maciñeira puido recoller na comarca de Ortigueira –cando buscaba información sobre os monumentos megalíticos– outra das crenzas en torno aos círculos líticos galegos. Os campesiños contáronlle que os crómlechs: “foron feitos polos mouros para utilizalos como eiras de mallar o trigo e recollían e reuníanse os mesmos mouros para xogar aos birlos”2. Neste caso vemos os personaxes míticos, os mouros, que na maioría das veces están conectados a monumentos megalíticos e tamén como se conserva o recordo da celebración de reunións cerimoniais na tempada da sega do trigo. A memoria colectiva troca ese costume polo de xogar aos birlos ao perderse o recordo da verdadeira función, e aludindo posiblemente a un antigo culto pagán que se realizaba no interior do crómlech.\nPodemos destacar o feito de xogar aos birlos en Zoñán (Mondoñedo) que se menciona cando hai tormenta, xa que os mouros teñen un enorme xogo dos birlos áureo co que producen tronos ao xogaren. Sabendo que son moitas as teorías que hai sobre o “ser” dos mouros, neste caso vemos que é posible que sexa a lembranza de deuses primixenios, xa que posúen caracteres sobrenaturais.\nA Eira das Meigas agredida\nO círculo lítico da Eira das Meigas sufriu unha agresión no ano 2015 causada por “unha pa ao abrir unha pista, parece ser, coa intención de pasar uns vehículos para transportar os materiais destinados á construción da base dun poste do tendido eléctrico”, segundo a asociación ambiental Senda Nova e o Insituto de Estudos Bergantiñáns. Inda que o crómlech deteriorado era unha reprodución (o orixinal xa fora agredido anteriormente no tempo da explotación de minerais na época do volframio), sempre seguiu sendo o punto de referencia a nivel histórico e centro de supersticións e lendas do monte sagrado. Tamén no lugar desapareceu a ermida de santa Cristina coa súa fonte sacra, costruídas para cristanizar o lugar e ocultar os antigos costumes pagáns.\nO negativo legado de Vázquez de Orxas\nA destrución do patrimonio megalítico galego vén dende moi atrás, talvez dende principios do século XVII, cando un cura chamado Pedro Vázquez de Orxas conseguiu unha Célula Real na cal o rei Felipe III autorizaba rexistrar e escavar os túmulos que había en todo Reino de Galicia, coa finalidade de obter uns supostos tesouros que había no seu interior. Cando se soubo destes plans de excavación e o conseguinte murmurio sobre a existencia de múltiplas riquezas baixo os megalitos, proliferaron as exacavacións furtivas que supuxeron a destrución de numerosos depósitos arqueolóxicos. Outros foron destruídos con pólvora polo buscadores de imaxinados tesouros pertencentes (por exemplo) ao mítico mundo dos e das mouras.\n1SÁNCHEZ PARDO, J. C. (2008). Territorio y poblamiento en Galicia entre la antigüedad y la plena Edad Media. Teses de doutoramento da Universidade de Santiago de Compostela. Editor Univ Santiago de Compostela.\n2MACIÑEIRA, F. (1927). Círculos Líticos y túmulos dolménicos de la cuenca superior del Eume. (Arquivos de Seminario de Estudos Gallegos, vol 1)\n10 Outubro 2018 in Dona Orraca. Etiquetas:antropoloxía, círculos líticos, eira das meigas, megalitos, prehistoria\n← Eutanasia para o Día das Letras\nA coidada documentación →\n2 comentarios en “A Eira das Meigas, un círculo lítico a través da memoria”\n12 Outubro 2018 ás 10:17 am\nArtigo super interesante, como todos os de Nati Rey\nNati Rey di:\n12 Outubro 2018 ás 2:57 pm


Vide: Fundación Vigo Deporte - Iván Roade do Autronic-CCV mediuse con éxito ao pelotón mundial júnior\nA Volta ao Besaya está considerada como a mellor e máis esixente proba por etapas do calendario ciclista español e como unha das de máis prestixio no concerto europeo, dentro da categoría júnior. Este ano reuniu cento sesenta ciclistas distribuídos en vinte e trés equipos de Europa e América, o cal fai máis relevante o undécimo posto do ciclista do equipo vigués.\nIván Roade, que disputou a carreira cedido ao equipo cántabro Almacenes Lavín, xa se adxudicara o ano pasado a Volta á Rioja, no seu primeiro ano como júnior. En categoría cadete tamén fora campión galego de contra o reloxo. Outro galego, Jacobo Ucha (Novacaixagalicia), rematou décimo.


Javier Martín| 2019\nCoreógrafo e investigador\nEscultor ambientalista e performer\nProdución e acompañamento\nCentro Dramático Galego\n“O barro mira ao barro e comprende que é belo”\nSOMA é unha experimentación escénica e matérica que se concentra no estudo do corpo e do movemento como sombra e fragmento. A medida e o peso son expresión da súa potencia e desaparición, a súa necesaria fenda e abismo. Un sair do rito.\nInstalación e performance que bailarín, escultor, iluminador e músico comparten, transitando por diferentes estados físicos, conceptos estéticos e calidades de movemento, relacionándose e difuminando roles mediante esculturas, materiais, ambentes, obxectos e coreografías que se van despregando nun espazo conformado ante o espectador.\nUn corpo ou a apariencia dun corpo, que se mostra durante algún tempo, e que está conformado polas materias que o atravesan e orbitan. Un baleiro que en realidade non se deixa encher, sen nome ou forma última ou verdadeira.\nNon tratamos cunha metáfora pola que o obxecto presente se convirte en alusión a un obxecto ausente, senon máis ben no movemento cara un grao cero de significación, cara un baleiro de significante.\nO estado de conciencia alterado transporta a unhas zonas que nno se escolleron: saberes inferiores, locais, discontinuos, non centralizados, diferenciais, incapaces de unanimidade.\nNunca se deixa ver de todo pero tampouco se retracta sobre si mesmo de todo. Faise coherente a partir dos seus residuos, seus ruidos e seus erros.


A nova edición do festival Sinsal comezará o vindeiro sábado 22 de xaneiro co concerto que ofrecerá a arpista e pianista Johanna Newson no teatro do Centro Cultural de Novacaixagalicia ás 21 horas. Segundo informa a Concellería de Cultura e Animación Sociocultural, as entradas oscilan entre os 18 e os 28 euros e pódense mercar a través da web www.servinova.com\nmércores, 19 xan 2011\nA artista Joanna Newsom está considerada case unanimemente unha das propostas máis interesantes do século XXI. É unha illa entre o virtuosismo académico e a música popular, unha arpista e pianista superdotada que navega entre o folk americano e a música medieval europea, e a única artista capaz de poñer dacordo á prensa especializada de medio mundo cos medios xeneralistas.\nNa actual xira preséntase coa banda ao completo, percusións, trombón, guitarra, banjo, violín e, por suposto, piano e arpa para presentar seu último traballo discográfico, "Have one on me". Con só tres álbumes publicados, poucos músicos son quen de entrar con tanta forza na historia da música. Trátase de tres obras mestras de fonda beleza que mostran unha evolución que a alonxa cada día máis de etiquetas, abrindo un camiño propio nunca antes transitado, onde reside parte do seu éxito e aceptación por públicos tan distantes.


O día en que Grande-Marlaska definiu o galego como “dialecto” - LINGUA - Sermos Galiza - Diario de intereses galegos\nO día en que Grande-Marlaska definiu o galego como “dialecto”\nRedacción 07 Xuño 2018 16:22 h.\nGrande Marlaska prometendo o cargo de ministro. Imaxe: La Moncloa\nAsí cualifica o idioma o daquela maxistrado da Audiencia Nacional no marco da causa que instruíu en 2008 contra 4 independentistas galegos por queimar unha foto do Borbón.\nGrande-Marlaska, ministro de Interior do goberno de Pedro Sánchez. Un xuíz que asume o posto cunha mochila ben cargadiña: Foi presidente da Sala Penal da Audiencia Nacional desde 2012 e membro do Consello Xeral do Poder Xudicial. Na súa traxectoria impulsou diversas operacións e operativos contra organizacións independentistas vascas. Acusado de facer ouvidos xordos ás torturas. Tamén foi quen en 2007 mandou a xuízo a dous debuxantes de El Jueves pola polémica viñeta de Felipe e Letizia nunha postura sexual. Ou quen se mostrou a favor de condenar a membros do 15M por un protesto.\nGrande-Marlaska non tivo problema en asinar en 2008 unha providencia no que se refería ao galego como “dialecto”, e non precisamente do latín, senón como un idioma de segunda categoría. “En lo referente a la petición de designación de intérprete de dialecto gallego, ya se instó en su día por este Juzgado de la empresa encargada", aseguraba naquela providencia.\nTodo isto, ademais, no marco da causa que Grande-Marlaska instruíu contra 4 independentistas galegos (militantes naquela altura de Nós-Unidade Popular) por queimar una foto do monarca español.\nEm 2008 o agora novo ministro do interior Fernando Grande Marlaska respondia um requerimento judicial polas diligências contra membros de NÓS-UP chamando à nossa língua dialeto. pic.twitter.com/bhdfni9kg1\n— GalizaemRede (@galizaemrede) 6 de xuño de 2018


PuntoGal e a Sons de Breogán asinan un convenio de colaboración – Asociación.gal\nO presidente da Asociación PuntoGal, Manuel González González e o presidente de Sons de Breogán, Daniel Fiaño, asinaron un convenio de colaboración mediante o cal Sons de Breogán se compromete a dar cobertura ás actividades realizadas por PuntoGal para promover a utilización do dominio a través dos seus órganos de expresión. Ademais, e grazas a este acordo, os socios de Sons de Breogán poderán obter un dominio .gal a prezos reducidos. A sinatura realizouse de xeito telemático\nPuntoGal e Sons de Breogán\nPuntoGal, que conta con máis de seis mil dominios rexistrados, quere “continuar a promover convenios con entidades coma Sons de Breogán, que combina o traballo en común para os artistas que fan música na nosa lingua con espazos de comercialización e divulgación da mesma”, en palabras do director xeral da PuntoGal, Darío Janeiro.\nJaneiro tamén comentou “a importancia que ten a posta en marcha de plataformas que van máis alá da tendo en liña para ofertar aos creadores servizos de imaxe, comunicación ou representación, deixando que se concentren no que saben facer ben, que é música”.\nPola súa banda, Daniel Fiaño quixo agradecer a colaboración de PuntoGal nunha iniciativa que “busca apoiar a cultura do país na nosa lingua” . Fiaño tamén salientou que “a sinatura axuda a tecer os lazos de colaboración que queremos conseguir”.\nO convenio entrambas entidades inclúe a posibilidade de que os asociados de Sons de Breogán poidan mercar un dominio .gal ao prezo reducido de 13 euros máis IVE. Para facer efectiva a oferta, terán que utilizar códigos promocionais a través dos rexistradores que colaboran na promoción, Dinahosting e Entorno Digital.\nNas últimas semanas PuntoGal asinou outros convenios con entidades de diverso tipo, como é o caso da iniciativa fala.gal.\nAnterior O Museo do Videoxogo, aberto todos os sábados do ano\nSeguinte PuntoGal apoiará á Folkoteca Galega no seu proxecto de dixitalización de música tradicional


O salón de vehículos clásicos homenaxeará a Beny Fernández e celebrará o 110 aniversario de Alfa Romeo, entre outras novidades\nO salón de vehículos clásicos Retro Galicia chega á súa décima edición esta fin de semana no Ifevi con numerosas novidades como unha homenaxe a Beny Fernández e a celebración do 110 aniversario deAlfa Romeo, os 50 anos do Seat 124 Sport e o 75 aniversario de Montesa.\nO evento, que espera atraer a máis de 20.000 afeccionados, foi presentado esta mañá polo concelleiro de deportes Manel Fernández; Enrique Elvira, xerente de Eventos do Motor, organizadores do salón, e Arsenio Prieto, xerente do Ifevi.\nElvira asegurou que o salón conseguiu consolidarse “como un dos principais de España” e destacou as principais novidades do programa como a homenaxe aos ex pilotos de rallyBeny Fernández eLalaoReverter, o sábado 15 ás 17.30 horas, considerados pioneiros da competición galega desta modalidade. A homenaxe coincide coa celebración doXIV Rally de Primavera, que estará en marcha desde as 11 da mañá no aparcamento interior e rematará a media tarde coa entrega de premios.\nO sábado terá lugar tamén a Concentración de Superdeportivos, con exhibición dos coches no aparcamento ata as 13.00 horas.\nAdemais, o certame exhibirá unha importante colección de Alfa Romeo coa que conmemorará os 110 anos do fabricante italiano.\nOutra caseta bautizada “Con ADN de Vigo” reunirá modelos fabricados na factoría local de PSA ao longo da súa historia. Esta comitiva sairá desde Zona Franca en Bouzas, a quen agradeceu o seu apoio, e chegará sobre as 13.00 horas á feira.\nOs propietarios de coches ou motos clásicas (con máis de 30 anos de antigüidade) poderán entrar ao aparcamento interior reservado e aparcar xunto á exposición. Ademais, terán descontos na entrada (5 euros en lugar dos 8 para visitantes xerais).


About: Velocidade do son\nA velocidade do son é a dinámica de propagación das ondas sonoras. Na atmosfera terrestre é de 343.2 m/s, 1 235.52 km/h (a 20 °C de temperatura).A velocidade ou dinámica de propagación da onda sonora depende das características do medio no que se realiza dita propagación e non das características da onda ou da forza que a xera.\nA velocidade do son é a dinámica de propagación das ondas sonoras. Na atmosfera terrestre é de 343.2 m/s, 1 235.52 km/h (a 20 °C de temperatura).A velocidade ou dinámica de propagación da onda sonora depende das características do medio no que se realiza dita propagación e non das características da onda ou da forza que a xera. A súa propagación nun medio tamén se usa para estudar algunhas propiedades de dito medio de transmisión.O son é unha perturbación dun medio que ten a particularidade de ser percibida polo oído humano. Esta perturbación consiste en pequenas variacións de presión que se transmiten lonxitudinalmente (isto é a perturbación avanza no mesmo sentido en que varía a presión).\ndbpedia:Velocidade do son\ndbpedia-de:Velocidade do son\ndbpedia-fr:Velocidade do son\ndbpedia-es:Velocidade do son\ndbpedia-ru:Velocidade do son\ndbpedia-it:Velocidade do son\ndbpedia-ja:Velocidade do son\ndbpedia-nl:Velocidade do son\ndbpedia-pl:Velocidade do son\ndbpedia-pt:Velocidade do son\ndbpedia-ko:Velocidade do son\ndbpedia-cs:Velocidade do son\ndbpedia-el:Velocidade do son


Gonzalo Caballero pide a Feijóo que retire o apoio a Jácome e Baltar amosalle o seu apoio\nTemas: PABLO CASADO DEBATE XUNTA OURENSE PPDEG JáCOME FEIJóO PSDEG\n"Feijóo e Jácome non lle poden estar cuspindo de forma continua aos cidadáns", di tras a indigna intervención do rexedor no último pleno. Baltar apoia o comportamento do rexedor.\nUn novo 'show' de Jácome: responde á oposición que lle gustaría que "os chistes de Lepe se contasen sobre Ourense"\nPor Europa Press / Redacción | SANTIAGO DE COMPOSTELA | 11/03/2020 | Actualizada ás 18:21\nO líder do PSdeG, Gonzalo Caballero, considerou que o que sucedeu no último pleno municipal de Ourense "é unha vergoña" e apelou ao presidente do PPdeG a dar "a cara" e transmitirlle aos seus "concelleiros" que "teñen que quitarlle inmediatamente o apoio ao actual alcalde", Gonzalo Pérez Jácome.\nGonzalo Caballero mostrou o seu apoio este mércores ao grupo municipal socialista en Ourense despois de que o pasado venres --durante o debate sobre unha moción na que se debatía sobre o comportamento do rexedor-- Jácome fatoulle "ao respecto aos membros da corporación e aos veciños coas súas indignidades e as súas expresións".\nO tamén candidato do PSdeG á Presidencia da Xunta instou ao rexedor ourensán a que "rectifique inmediatamente" polo seu "machismo recalcitrante, a súa falta de respecto institucional e as súas declaracións soeces e inoportunas", xa que "un alcalde dunha gran cidade non pode estar nese nivel de política de crispación, de tensión e de insultos", propio dunha "república bananera". "Non imos dar nin un paso atrás", reiterou.\nAsí mesmo, responsabilizou deste extremo a Feijóo, "que puxo ao alcalde de Ourense á fronte desta cidade despois de dicir que era algo letal" e convidoulle a "dar a cara" ou a "dicirlle aos seus concelleiros que teñen que quitarlle inmediatamente o apoio"; pola contra, engadiu, "terá que ser Pablo Casado o que tome medidas no asunto". "Feijóo e Jácome non lle poden estar a cuspir de forma continua aos cidadáns", abundou.\nO líder dos socialistas galegos tachou o comportamento do rexedor de Democracia Ourensá (DO) de "vergoña sen comparación en España" e denunciou que "non está á altura do que esta gran cidade merece", xa que "excede as fronteiras de Galicia" e en todo o país "están a falar do caso de Ourense como un esperpento".\nMOCIÓN PARA "REPROBAR" A JÁCOME\nNa mesma liña, Villarino describiu o panorama de "inadmisible", protagonizado por unha "figura que non ten ningún tipo de control, inestable, que carece de escrúpulos, que trata mal aos veciños e mesmo aos representantes de persoas con discapacidade e que denigra continuamente ás mulleres".\nPor iso, adiantou esta mañá que o PSdeG levará ao próximo pleno unha moción para "reprobalo", á vez que culpou a Feijóo igualmente de provocar esta situación a través dun "pacto" para "colocar" a Jácome "como un monicreque do PP", para "garantir o goberno da Deputación provincial" e tamén para que DO "non se presentase ás próximas eleccións autonómicas".\nVillarino declarou, ademais, que lle "chaman" de "toda España" e móstranlle " a súa solidariedade" con "miles de mensaxes de apoio" e "sobre todo preguntas dirixidas ao PP," sobre "como é posible que os seus concelleiros nin sequera mostren un mínimo de vergoña ou desculpa": "Xa non dicimos nada dos representantes de DO porque basicamente son todos cativos".\nO alcalde de Ourense, Gonzalo Pérez Jácome, e o presidente da Deputación de Ourense, José Manuel Baltar\nPola súa banda, o presidente da Deputación de Ourense, Manuel Baltar (PP), apoiou o polémico comportamento de Jácome (DO), tras afirmar que el "non" está "no Concello" e que esta forma de actuar foi "avalada" pola "xente que votou en contra da moción" no pasado pleno, é dicir, o PP e DO.\nAsí o trasladou esta mañá no Pazo provincial de Ourense nun acto cultural, onde subliñou que el "non asiste ao pleno" do Consistorio, pero si "aos da Deputación", onde "existen dúas persoas que son a paradigma da mala educación e da falta de respecto" --en referencia previsiblemente aos deputados Rafael Rodríguez Villarino e Ignacio Gómez--.\nPara Gamela. Son casos diferentes. Caballero ten maioría absoluta, e o micro alcaldiño de Ourense chegou de rebote á alcaldía, e ten obvios problemas de oersonalidade: infantilismo, inestabilidade total, moi baixo nivel cultural, ganas tolas de protagonismo social, claros sentimentos antigalegos. Non vale para estar ahí; de feito, non vale para estar en case nengún sitio.\nCerto, pero vale para manter os intereses do Baltar ?\nJácome nun pleno municipal " ¿ Saben en que se diferencia Villarino ( concellal da oposición) dun chimpancé? En que o chimpancé ten un brillo de intelixencia na mirada" " Ti alucinas, nena". Jácome é un producto mixtura de embrutecemento, complexos antigalegos e modales arrabaleiros. Creo que Gamela equivócase ao tentar relativizalo diciendo que é igual que o Alacalde de Vigo. esta é outra cuestión. Jácome é un neno tonto, una vergoña para os ourensáns a para todos os galegos. Nun programa estatal chamaronlle " O sarxento dos grelos". Por favor, o enano analfabeto éste, fora xa.\nMáis que "relativizar" o que pretendo dicir é que existen comportamentos "autoritarios" en ambos Concellos! Que podemos pensar dun alcalde que prioriza os Dinosetos antes que atender ás necesidades da xente sen fogar ? https://flic.kr/p/zfeLC6 A propaganda dá votos e maiorías absolutas pero oculta deliberadamente outras situacións moitísmo máis graves (extender a aporofobia entre a cidadanía debera ser un DELITO!) https://i.gal/gamela19 Ámbolos dous alcaldes padecen o Síndrome de Hybris (unha borracheira de poder) ?\nJácome non é máis cunha mala copia do comportamento despótico de Abel Caballero en Vigo. Para empezar Jácome retransmite os plenos do Concello de Ourense, en Vigo ninguén pode ver e escoitar as burradas de Abel! De momento Jácome aínda non envía a Policía Local a controlar e multar aos disidentes, en Vigo tivemos a Diego a punto de entrar en prisión por mentiras da Policía Local controlada dende a Alcaldía (todo para meter un barco nunha rotonda!) Jácome aínda non ten a acampada máis longa da democracia (3 anos e un mes!) ás portas do Concello de Ourense! En fin, as maiorías absolutas do tío Abel, parécense cada vez máis ao Caudillismo de Putin (alcalde vitalicio)! Primeiro aviso : https://youtu.be/NTY6OetF0Gs O abuso de poder estase a converter en rutina nos Concellos de Taifas! Levamos enterradas a 3 persoas sen teito en Vigo e ninguén abre a boca : https://youtu.be/6QYt-Ev_B7Y\nA ver cando se fan públicas as multas do Concello de Vigo tramitadas por funcionarios da Policía Local (non falo das multas de tráfico) e executadas dende a Subdelegación do Goberno en Pontevedra para disuadir as protestas da cidadanía (as últimas na manifestación do 8M das que pediu explicacións Marea de Vigo) https://twitter.com/00Gamela/status... Ao alcalde de Ourense aínda lle queda moito para chegar ao control social do Tío Abel Algúns vivimos nunha Democracia Bloqueada!


Mallando na e-ira: LDK 75: Durabilidade\nLDK 75: Durabilidade\nA durabilidade dunha estrutura de formigón é a súa capacidade para soportar, durante a vida útil para a que foi proxectada, as condicións físicas e químicas ás que está exposta, e que poderían chegar a provocar a súa degradación como consecuencia de efectos diferentes ás cargas e solicitacións estruturais.\nA EHE 08 recomenda seguir unha serie de puntos como estratexia para satisfacer os requisitos de durabilidade, unha delas é a selección das formas estruturais adecuadas, por exemplo, evitar a existencia de posibles zonas nas que se poida estancar auga. Outra sería a elección óptima dos compoñentes do formigón, por exemplo, empregar un cemento con protección fronte ás sales mariñas se estás preto do mar.\nOutro que é tan importante coma as xa mencionadas é o recubrimento, é dicir, a capa de protección de formigón que hai colocada arredor das armaduras. Se a capa de formigón que recobre as armaduras é moi fina, a auga pode penetrar e atacar as barras de aceiro, estas corróense e aumentan de volume e o formigón escacha. Como o formigón escachou, xa non hai nada que protexa as armaduras contra a corrosión, e estas séguense oxidando, aumentando de tamaño e facendo escachar todo o formigón que as recobre. O problema disto, é que o aceiro deixa de traballar de forma solidaria co formigón, e por tanto, as estruturas non se comportan da maneira que foron calculadas.\nPublicado por Vítor Vázquez² en 10:05\nEtiquetas: CONSTRUCIÓN, formigón, LDK, normativa


O Concello vai levar a cabo ao longo deste ano, coa axuda de fondos FEDER, da Fundación ONCE e do IMSERSO, diversas actuacións en varias rúas da cidade para eliminar as barreiras arquitectónicas e deste xeito adaptar os espazos urbanos á Lei de Accesibilidade e Supresión de Barreiras.\nReunión do Consello Local de Accesibilidade\nEn concreto, realizaranse traballos de mellora en Velázquez Moreno, ronda de Don Bosco, Joaquín Lóriga, Ecuador, Vázquez Varela, Urzáiz, Baixada a Estación, Alfonso XIII, García Barbón, Isaac Peral, Areal e na praza de Compostela. As obras consistirán na adaptación das beirarrúas e dos pasos de peóns, de acordo coa Lei de Accesibilidade e Supresión de Barreiras.\nEstas obras realizaranse no marco dun proxecto de accesibilidade para 2006 que será cofinanciado polo Concello de Vigo, o IMSERSO, FEDER e a Fundación ONCE. A Xunta de Goberno Local autorizou , na reunión do luns, un gasto de 150.000 euros para a contratación dos traballos, que se calcula estean rematados a finais deste verán ou principios do outono.\nAs melloras nas rúas para este ano, xunto coas actuacións que se desenvolverán durante 2007, foron obxecto da reunión do Consello Local de Accesibilidade que tivo lugar no Concello o pasado xoves 16 de marzo, e ao que asistiu a concelleira de Benestar Social, Marta Iglesias.\nTamén estivo na reunión o artista Diego Santomé, quen explicou aos representantes dos colectivos presentes en qué vai consistir o proxecto artístico que vai desenvolver a partir de xuño no MARCO, a fin de entrar en contacto con persoas que queiran colaborar con el nesta iniciativa.\nBásicamente, a idea consiste na realización de accións sociais, sen limitarse á simple creación dunha obra artística. Os cartos que estarían destinados á produción da obra da exposición redundarán nun beneficio social concreto, a través de diversas accións como melloras no acceso a vivendas e melloras de instalacións eléctricas.


A CIG logra subir a representación no comité provincial da ITV na Coruña - CIG: Confederación Intersindical Galega\n09 Decembro 2021 01:31\nA CIG conseguiu incrementar a súa representación nas eleccións sindicais celebradas nos centros de ITV da provincia da Coruña, de modo que pasa de tres a catro delegados no Comité provincial. A pesar de presentar candidatura nun só colexio, a central recibiu máis votos que a suma dos votos conseguidos por CCOO nos dous colexios.\nA CIG finalmente non puido presentar candidatura no colexio de técnicos, onde se elixen 3 representantes, que foron para Comisións Obreiras. Porén, a suma de votos recibidos polas dúas listas presentadas por CCOO acadou os 64 votos, mentres que a CIG logrou 72 votos presentándose só no colexio de especialistas.\nDende a CIG-Industria quérese agradecer a confianza depositada polos traballadores e traballadoras na candidatura da central nacionalista, que confirma e reforza "a liña sindical independente, combativa e asemblearia" desenvolvida até o de agora.\nEste resultado tamén implica que a CIG terá maior número de representantes na mesa de negociación do convenio e, polo tanto, máis forza para defender e loitar por un convenio que recolla verdadeiras melloras laborais e salariais para o persoal.


O Concello de Vilalba suprime o cobro de taxas a particulares e empresarios - Terrachaxa.com\n29 Abr 2020 Actualidade, Vilalba Actualidade, Vilalba\nO Concello de Vilalba modificará sete ordenanzas fiscais para reducir ou suprimir o cobro de taxas e tributos en beneficio de particulares e empresarios/as nesta situación derivada da crise sanitaria polo COVID-19. Con esta medida, as arcas municipais deixarán de ingresar 120.000 euros segundo a estimación elaborada que poderán contribuír á redución do gasto de moitos vilalbeses e vilalbesas.\nModificarase a ordenanza sobre construcións, instalacións, obras e licenzas de primeira ocupación, de xeito que nas obras menores non se cobrará o 2% sobre o orzamento, e nas obras maiores pasa do 2% ao 1%. “Por citar un exemplo que sirva de aclaración para os cidadáns, nunha obra menor de 10.000 euros, cobrábanse 200 euros e agora cero, e nunha maior (que precisa de proxecto) cun presuposto de 100.000 euros, o importe a pagar pasaría de 2.000 a 1.000 euros, cun aforro da metade”, explicou o concelleiro de Economía e Facenda, Luis Fernández.\nNo que atinxe á ordenanza número 6 do municipio, sobre a apertura de establecementos, suspenderase o cobro desta licenza que supoñía como mínimo 300 euros, así como o cambio de titularidade. Tamén se suprimirá a taxa por expedición de documentos administrativos na expedición de licenzas urbanísticas recollida na ordenanza número 8, aforrado de 50 a 150 euros segundo o tipo de obra.\nNon se cobrarán tampouco as taxas por ocupación de vía pública con mercadorías, valos, andamios e outras instalacións análogas. Neste senso, as taxas por terrazas non se cobrarán mentras sigan as medidas adoptadas neste momento de crise sanitaria, coa posibilidade de ampliarse esta supresión.\nPor outra banda, cancélase o cobro da tarifa básica para a nova implantación de actividades administrativas de inspección, control e verificación de actividades en réxime de declaración responsable, cun mínimo de 200 euros, nin as modificacións de licenzas.\nPor último, realizarase unha modificación sobre o incremento dos terreos de natureza urbana (plusvalía), bonificando o 95% na transmisión de vivenda habitual e dos locais afectos a actividade económica exercida, por mortis causa a favor de descendentes, ascendentes e do cónxuxe. No caso dos locais, tense que manter a actividade durante un período de cinco anos. Tamén se bonificará nun 95% a cota íntegra do imposto nas transmisións de terreos naquelas actividades económicas que sexan declaradas de especial interese (tendo que ser aprobada a declaración polo pleno).\n“Este paquete de medidas será posto en coñecemento do grupo da oposición para posibles aportacións”, e desde o goberno convocarase un pleno extraordinario para aprobar ditas medidas consensuadas que entrarán en vigor 30 días despois da súa publicación.\nO Concello de Vilalba promove estas modificacións para “reducir o gasto a particulares e empresas nesta complicada situación”, subliñou Fernández, “tratando de beneficiar aos vilalbeses” neste período 2020 e 2021, “aínda que poderemos ampliar ou estudar outras medidas dentro das nosas competencias en función de como evolucione a situación ou estudar outras medidas sempre para reducir o impacto económico desta crise sobre os nosos veciños”.\nEtiquetas coronavirusestado de alarmapandemiataxasVilalba\nAnterior O Grupo Fórma-T reanuda a súa actividade cun curso de prevención de riscos\nSeguinte A Xunta envía novo material de protección aos concellos


A produción de leite en Galicia aumentou en maio\nInicio / Leite / A produción de leite en Galicia aumentou en maio\nSegundo os datos provisionais do FEGA en maio subiu un 4,4% respecto ao mesmo mes de 2014, mentres que no conxunto do Estado subiron un 6%. O prezo medio situouse nos 0,284 € por litro, o máis baixo de España\nCampo Galego - 09/07/2015\n09/07/2015 1:13 a.m.\nEsta información corrixe á anterior na que se informaba dun descenso da produción de leite de vaca en Galicia no mes de maio. Pedímoslle disculpas aos nosos lectores:\nOs datos de entregas de leite do Fondo Español de Garantía Agraria (FEGA) correspondentes ao mes de maio, os últimos publicados, revelan que a produción de leite en Galicia aumentou lixeiramente respecto ao mes anterior polo efecto estacional da primavera. Sen embargo, se compramos os datos cos de maio de 2014 observamos un incremento de algo máis de 10.000 toneladas, un 4,4% máis, mentres que no conxunto do Estado a suba foi do 6%,\nEn concreto, durante o mes de maio os datos de entregas dos gandeiros de leite de vacún ascenderon en Galicia a 235.022 toneladas, fronte ás 225.204 de maio de 2014, o que supón un incremento do 4%. No conxunto do Estado as entregas de leite aumentaron interanualmente ata as 617.721 toneladas, fronte ás 582.721 de hai un ano, o que supón unha suba do 6%.\nEntre as comunidades que máis aumentaron a súa produción destacan Cataluña, Castela a Mancha, Aragón ou Andalucía.\nPolo que respecta ao prezo medio en maio na comunidade foi de 0,284 € por litro, por debaixo da media estatal, que foi de 0,306 € por litro. No mes de abril os prezos medios foran de 0,288 e 0,311 € por litro, respectivamente.\nEn maio do ano pasado os prezos estaban en Galicia nunha media de 0,356 euros por litro e en España en 0,365 €.\nDescarga aquí o informe do FEGA de declaracións obrigatorias do sector de vacún de leite durante o mes de maio de 2015.\nDescarga aquí o informe do FEGA de declaracións obrigatorias do sector de vacún de leite durante o mes de maio de 2014.


O Salón do Libro entrega o premio europeo 'Cociña de contos' a Iratxe López de Munáin - Pontevedra Viva\n"Taller de pocións de transformación"\nMércores 19 de Marzo, 2014 ás 08:20 do Mércores 19 de Marzo, 2014\nIratxe López de Munáin recolleu o premio europeo "Cociña de contos"\nIratxe López de Munáin recolleu o premio "Cociña de contos" á mellor proposta de ilustración para o álbum ilustrado Hansel e Gretel.\nO seu traballo chegou á final, xunto a outros catro, tras un proceso de selección previa entre os 161 presentados procedentes de toda Europa. Os outros finalistas foron Josep Rodés (Barcelona), Sandra de la Prada López (Barcelona), Anna Stosik (Polonia) e Natalia Uryniuk (Polonia), esta última tras converterse a súa ilustración na máis votada en Facebook.\nAdemais dos 3.000 euros en metálico, o premio outorga á gañadora a ilustración do álbum que se editará en galego, español, portugués e polaco.\nOs traballos dos quince finalistas no concurso forman parte, xunto ás ilustracións premiadas, dunha exposición itinerante que, ademais de en Pontevedra, estará en cidades de Portugal e Polonia. En Madrid poderá gozarse na Casa do Lector.\nA entrega do premio complementouse cun "Taller de pocións de transformación" que dirixiu a ilustradora. Iratxe desvelou aos nenos todas as claves deste conto que tivo un gran protagonismo nesta edición do Salón do Libro.\nAdemais o martes tamén se presentaron as obras "O soño dunha marioneta" de Fernando Rubio e "O utopifono", de Aurora Rúa.\nPremio europeo "Cociña de contos" a Iratxe López de Munáin\nIratxe López de Munáin recolleu o premio "Cociña de contos" á mellor proposta de ilustración para o álbum ilustrado Hansel e Gretel


06 marzo 2021 13:36 h.\nfútbol Pontevedra CF entrenador Luisito\nLuisito rodeado por Jorge Fernández, Álex González e Imanol García no adestramento de Xeve. GONZALO GARCÍA\nLuisito é un dicionario que escribe unha nova entrada en cada rolda de prensa. Este venres foi o día da presión: a presión sobre o terreo de xogo non, a presión sobre a mente. Esa que se supón que terán o Deportivo e o Pontevedra este domingo a partir das sete da tarde por gañar tres puntos que lles permitan seguir soñando cos seus obxectivos.\n"Eu non sinto presión. Non sei o que é iso", explica filosófico o teense. "Gústanme as emocións fortes", replica, lembrando algo que é ben sabido. Un home que se xoga o tipo para dirixir un partido de fútbol como el fixo hai quince días non é dubidoso nese senso.\nLuisito camiña polo límite da burbulla para comparar o que acontece dentro e fóra dela. "Que é a presión? Que alguén mo explique. Fas o que che gusta. Cobras e cobras ben… Presión é o pai que se deita o domingo e ten que erguerse un luns sen ter onde ir traballar. Iso si que é presión".\nPor iso, o técnico non quere oír falar dos pascales que soportan as cabezas dos seus homes. Quere sorrisos desafiantes sobre o céspede da Coruña. "Este é un deporte e hai que gozar. Se saes a Riazor a sufrir é o teu primeiro fracaso".\n"Estes son partidos para futbolistas de verdade. E eu teño deses xogadores"\nE nesa virtude cimenta as posibilidades de gañar o derbi. Niso e na posta en práctica do traballo diario, nos adestramentos que leva preparados, no plan de partido. "Por como vexo aos futbolistas, vou super-tranquilo a xogar contra o Deportivo: que é un equipo e unha institutición enorme, pero nós tamén o somos".\nO discurso pode ser confuso como a Crítica da Razón Pura de Kant. De non saber o que é a presión, pasa a convertela en alimento do seu motor antes do partido deste domingo. "Para ir a un equipo no que non teña presión, non vou. Gústanme os retos complicados".\nPorque cando di presión, quere dicir esixencia. E esa encántalle. É o seu sustento. "Se me pregunta se prefiro estar no Pontevedra ou noutro equipo onde estar máis cómodo, direille no Pontevedra. Toca sufrir, pero estou habituado e non me preocupa. Vin ao Pontevedra porque quero estar onde me atope máis a gusto. Non son parvo e sabía que o Pontevedra estaba nunha situación complicada e que se non, non me chamarían esta temporada".\nPero non é cuestión só de crer en el mesmo, senón que pon a man no lume polos seus guerreiros. "Imos a Riazor. Sempre digo que estes son partidos para futbolistas de verdade. E eu teño eses xogadores no meu plantel. Así que lle teño moito respecto ao Deportivo, pero medo, cero".\n"É o único equipo dos 10 que ten presión, non por xogar na Pro, senón por ascender"\nDEPORTIVO. E xa que se fala de pascales e da presión, hai un capítulo enteiriño adicado ao Deportivo, que hai 20 anos celebraba Ligas e Copas e agora "é o único equipo que ten presión de verdade, non por xogar na Pro, senón por ascender. E, salvo milagre, non vai pasar iso", anuncia o preparador teense, que lembra que "futbolista por futbolista, ten dous equipos de Segunda B. Moitos dos seus xogadores polos en Primeira División e dan un nivel impresionante, pero a Segunda B é totalmente diferente".\nA Segunda B é a Cinsenta do fútbol español. Non loce tanto, pero oculta grandes talentos. "Sempre o dixen hai futbolistas que en Primeira renderían a un bo nivel. Pero non hai sitio para todos. O fútbol son momentos. Hai quen o aproveita e ten fortuna e hai quen queda atrás e ten que xogar en Segunda B, pero non por iso é mal futbolista".\nO de Teo sabe que a Segunda B da boas doses de realidade de cando en cando. "A que adestrador non lle gustaría ter a eses xogadores que ten o Deportivo? Agora tócalles sufrir o mesmo que a nós. Futbolista por futbolista é o mellor equipo de toda España, de tódolos grupos. O que pasa é que as temporadas ás veces se atravesan de mala maneira e a eles atravesóuselles. E custa saír".


DEPUTACION – Páxina 2 – NOTICIAS DE BARRO\nLouzan:«non é lóxico» que un veciño de Barro pague seis euros ao ano pola recolleita de lixo\nLouzán reta a Cerdedo a gestionar todos os seus servizos sen acudir á Deputación\n«Se ou alcalde de Cerdedo vese autosuficiente para xestionar todos vos seus servizos, que non acuda á Deputación». Esta foi a contundente resposta que ofreceu onte, durante un almorzo informativo cos xornalistas de Deza-Tabeirós/Montes, o presidente da entidade provincial, Rafael Louzán, que contesaba así ás reclamaciones de falta de claridade no convenio proposto pola Deptación aos concellos para crear un servizo de recolleita de lixo a nivel de toda a provincia. O regidor cerdedense tamén lamentara no Pleno o progresivo desmantelamento de competencias ás administracións locais en favor doutras de maior rango, como as diputaciones ou a Xunta.\nLouzán dixo que o único que pretende o organismo que preside é prestar servizos, como o da recolleita de lixo ou a perrera (que comezará a funcionar nuns 20 días) que poden resultar máis baratos aos concellos e, á vez, eliminar tratos discriminatorios entre os veciños de distintos municipios e entre os habitantes do rural e os cascos urbanos. Así, explicou que «non é lóxico» que un veciño de Barro pague seis euros ao ano pola recolleita de lixo e un de Poio, 110.\nO presidente provincial tamén resaltou os seis millóns de euros que inviste a Deputación no proxecto DepoDeza, de promoción cultural e socioeconómica da comarca. Precisamente estes aspectos veranse moi favorecidos, subliñou, polo feito de que, por primeira vez na historia, unha etapa da Volta Ciclista a España de 2013 vaia a ter a súa saída en Lalín.\nPero Louzán avanzou tamén outros datos interesantes para Tabeirós. Entre eles cabo destacar que as obras do novo campo de fútbol que se construirá xunto á Axencia Galega de Seguridade Pública (Agasp), na Estrada, adxudicaranse antes de finais deste ano. Os técnicos abriron a parte técnica das doce plicas presentadas e falta por analizar a económica.\nTamén asegurou que as obras da estrada de Souto de Vexa comezarán a finais de xaneiro. Pola súa banda, o vicepresidente provincial e alcalde de Lalín, Xosé Crespo, incidió na importancia que ten a Deputación para a actual superviviencia de moitos colectivos. «Se hoxe faltase a Deputación -dixo- desaparecerían unha gran cantidade de clubs deportivos e asociacións culturais».\nPero, en xeral, e segundo Louzán, Deza, Tabeirós e Montes son unhas das comarcas «máis beneficiadas» polo ente provincial, dado o seu caráceter rural e o seu dispersión poblacional.\nA Deputación descobre 1.500 inmobles que non pagaban IBI\n18 Novembro 2012 15 Abril 2013 Concello de Barro Deixar un comentario\nA revisión do Catastro levada a cabo pola Deputación para a recadación do imposto de bens inmobles (IBI) entre os concellos que teñen delegadas no organismo provincial a recadación de tributos permitiu detectar, só na comarca de Pontevedra case mil cincocentos inmobles que non pagaban. O impacto na recadación non se fixo esperar. E como anunciou o presidente provincial, Rafael Louzán, o pasado venres, as arcas dos 53 municipios adheridos ao programa percibirán este ano sete millóns de euros máis que no 2011.\nAínda que no incremento da recadación tivo tamén unha notable influencia a medida do Goberno de Mariano Rajoy que establece unha subida do 10 % sobre o valor catastral dos inmobles, a actualización dos catastros permitiu detectar un elevado número de vivendas que antes eludían o pagamento do imposto.\nO incremento da recadación dáse en practicamente todos os municipios analizados na comarca: Barro, Caldas, Campo Lameiro, Cotobade, Cuntis, A Lama, Moraña, Portas, Poio, Ponte Caldelas e Vilaboa. Con todo, hai un caso singular e dáse en Sanxenxo.\nO municipio turístico, que experimentou un notable crecemento urbanístico nos últimos anos, recadou menos. A última revisión do Catastro outórgalle mil trescentos inmobles máis que no 2011. Con todo, o número de inmobles que satisfixeron o pagamento do imposto caeu en 122. Aínda así, Sanxenxo é de longo o concello da comarca, á marxe de Pontevedra e Marín -que xestionan as súas propias recadacións-, que máis ingresa por IBI. Foron este ano 4,7 millóns de euros. O total dos 53 municipios afectados ascende a 42,3 millóns de euros.\nO orzamento do Consorcio provincial do bombeiros ascenderá a 3,4 millóns en 2013\n16 Novembro 2012 15 Abril 2013 Concello de Barro Deixar un comentario\nO Consorcio provincial do servizo contra incendios de Pontevedra terá un orzamento de 3.394.000 euros para o ano 2013. Devandito orzamento foi aprobado onte polo pleno da entidade nun acto celebrado na Diputación, que estivo presidido por e Rafael Louzán.\nO Consorcio abarca os parques de bombeiros de Vilagarcía, Bueu, Porriño e Ribadumia, que teñen baixo a súa competencia á práctica totalidade da provincia. A excepción constitúena aqueles concellos que teñen un servizo municipal contra incendios propio como ocorre en Pontevedra, Vigo e Ponteareas e os integrados no Consorcio comarcal de Deza-Tabeirós-Terra de Montes.\nAdemais do orzamento o pleno do Consorcio reunido onte aprobou os ámbitos territoriales de actuación preferentes dos distintos parques que integran o consorcio provincial.\nAsí os bombeiros de Vilagarcía atenderán basicamente os municipios da Illa, Vilagarcía, Vilanova, Caldas, Catoira e Valla.\nPola súa banda os de Bueu, ocuparanse das incidencias que se poidan rexistrar en Bueu, Cangas, Moaña, Marín, Vilaboa, Soutomaior yPonte Caldelas e os de Ou Porriño centrarán a súa actuación nos concellos das Neves, Mondariz, Mondariz-Balneario, Mos, Porriño, Ou Rosal, Salceda de Caselas, Salvaterra de Miño, Tomiño e Tui. Para rematar o parque de Ribadumia atenderá as urxencias de Cambados, Ou Grove, Meaño, Meis, Ribadumia e Sanxenxo, Portas e Barro.\nBarro recibe 31.590 euros da Deputación de Pontevedra para cofinanciar os Servizos Sociais Comunitarios Municipais\nO presidente da Deputación de Pontevedra, Rafael Louzán, e alcaldes de 53 concellos da provincia (os de menos de 20.000 habitantes) asinaron hoxe un convenio para cofinanciar os Servizos Sociais Comunitarios Municipiais.\nA Deputación destina a esta iniciativa un total de 2,4 millóns de euros que posibilitará o pago das nóminas de 350 empregados (250 do Servizo de Axuda no Fogar e 100 técnicos) e que beneficiará a miles de personas da poboación de 397.529 habitantes que conforman os concellos citados.\nCo convenio, a Deputación financiará os seguintes tres servizos: o Servizo de Axuda no Fogar na modalidade de prestación básica; a contratación do Persoal dos equipos municipais de servizos sociais comunitarios; a retribución do persoal dos centros municipais de Servizos Sociais comunitarios específicos\nEste convenio abre as portas dunha nova colaboración directa da Deputación cos concellos medianos e pequenos nunha materia de máximo interese e das que máis preocupan aos alcaldes/esas como son os servizos sociais, a atención aos veciños e veciñas que máis o precisan.\nEsta acción realizaráse tralo acordo asinado entre a Xunta de Galicia e a Deputación de Pontevedra con motivo da aprobación do Decreto 99/2012 de 16 de marzo, que regula o financiamento dos servizos sociais.\nCo acordo, os concellos van ter a garantía absoluta non só de que van poder seguir prestando estes servizos, senón que o mellorarán.\nO Servizo de Atención no Fogar permite darlle asistencia personalizada no seu propio domicilio a aquelas persoas que precisan de axuda para a súa vida diaria: para a súa hixiene, para a súa alimentación, para o coidado do fogar, así como atención psicosocial, sanitaria e educativa.\nA Deputación fixo un extraordinario esforzo para ir máis alá na aportación para Axuda no Fogar que a Xunta fixera en 2010. A institución provincial asumiu como compromiso seu máis de 1 millón de euros: no 2010, a Xunta aportara 1,1 millóns; no 2011, apenas 226.000 euros; e agora, a Deputación aporta 1 millón máis que a Xunta no 2010 e achega a cuantía aos 2 millóns de euros.\nO reparto por concellos da citada cuantía fíxose con criterios obxectivos tendo en conta parámetros establecidos pola Xunta como área urbana, metropolitana, semiurbana ou rural; índice de envellecemento e de dependencia; orografía; envellecemento, número de centros de cada concello.


O mellor de BIM Summit 2019 - Geofumadas\nXuño, 2019 Enxeñaría, innovacións\nGeofumadas participou nun dos eventos internacionais máis importantes relacionados co BIM (Building Information Maganement), foi o European BIM Summit 2019, celebrado no Auditorio AXA da cidade de Barcelona-España. Este evento foi precedido pola experiencia BIM, onde podes ter unha percepción do que viría para os días seguintes.\nO primeiro día na experiencia BIM, as actividades dividíronse en tres temas para que os asistentes mantivan a atención centrada segundo os seus intereses, o primeiro deles. Construír con BIM, o segundo Software e beneficios BIM, eo terceiro titulado BIM con maiúsculas I. A Compañía Roca participou a través do seu representante, Ignasi Pérez, que explicou a importancia de BIM para a construción e tamén exposicións como Data Intelixencia para a construción: DIN2BIM de PINEARQ, o Xestión de proxectos de construción integrados a través do Open BIM de TeamSystems.\nDurante o evento, tivemos a oportunidade de coñecer a varios dos representantes de empresas líderes no mundo BIM, entre as que mencionamos a BASF, que exhibiu o Solucións de Master Builders, un software que permite acelerar a busca de produtos e obxectos BIM. BASF mostrou aos asistentes como funciona o seu software cun caso real, a través de tecnoloxías de realidade virtual.\nO mencionado caso mostra a visita do traballo e como se xestiona o modelo BIM en tempo real coa solución presentada polo seu software, podendo visualizar o seu resultado final; este foi un xogo moi adecuado de BASF, que tamén ofreceu ao público a tarxeta vivir a experiencia completa.\n"Para un proxecto específico, fai unha recomendación de que son os produtos necesarios e permíteche descargar toda a información deses produtos, incluíndo o obxecto BIM automaticamente sen ter que pasar por unha biblioteca e usar filtros". Albert Berenguel - Director de mercadotecnia europeo de BASF Construction Chemicals Spain\nTamén coñecemos ao equipo de Visual Technology Lab, empresa deseñada para crear solucións para todos os implicados na cadea de construción, por exemplo, levar modelos BIM a lentes-lentes de realidade virtual / dispositivos aumentados ou móbiles como un teléfono móbil ou tablet , co obxectivo de xestionar o BIM no lugar no traballo. Ofrecen un gran número de servizos, tales como: integración BIM a realidade virtual e realidade aumentada, modelos multi-usuario BIM-VR ou fotografía de vídeo 360º / 3D-360º.\n"Visual Techology ofrece aplicacións que funcionan nun móbil ou tablet e o que facemos é colocar unha caixa de sesión no modelo, poñer unha marca de xogo directamente nela e exportar a caixa de sesión, non todo o modelo, só o que queremos, co móbil, que xa instalou tecnoloxías se é Apple ARKit ou Android ARCore, é posible modificar a escala do modelo, consultar o tipo de material ou elemento que contén o modelo, a forma, o acabado e crear combinacións ". Iván Gomez - Visual Technology Lab\nPosteriormente, seguimos visitando as presentacións de cada un dos relatores, atopamos ao representante de Lumion Alba Sánchiz, quen explicou como funciona a nova versión de Lumion 9, unha ferramenta que se podería dicir, máis que útil para todos os que necesitan empregar. máis tempo no deseño de construción que no proceso de renderización. Este software permite a importación de modelos CAD / BIM e facelos de xeito sinxelo.\n"Lumion 9 é compatible con software e deseño arquitectónico BIM como: Sketchup, Rhinoceros, Graphisoft ARCHICAD, Autodesk 3DS Max, Allplan, Autodesk Revit, Vectorworks e AutoCAD." Alba Sánchiz -LUMION\nOs representantes de GRAPHISOFT mostraron a nova versión de ARCHICAD 22, un dos software pioneiro no mundo BIM - para xestión de datos e coordinación de proxectos-, á súa vez, anunciou a súa nova plataforma de formación continua.\n"A plataforma de formación está baseada nun sistema de subscrición moi innovador, dirixido a estudantes e profesionais. Non paga por un curso específico, pero coa subscrición accédese a todos os cursos e niveis que conteñen , dependendo da necesidade do usuario, todo validado e certificado por GRAPHISOFT ". GRAPHISOFT-ARCHICAD\nNon podes deixar de lado aos representantes dos países nórdicos de 5, Dinamarca, Suecia, Finlandia, Islandia e Suecia - invitados especiais para esta edición de 5ta do cume de BIM - todas e cada unha das súas presentacións céntranse en indicar que aínda hai Un longo camiño por percorrer no tema BIM.\nEntre os expoñentes, foi Gudni Gudnasson, que falou sobre todos os retos que xorden á hora de implementar estratexias BIM. Tamén Jan Karlshoj explicou o impacto dos requisitos públicos para OpenBIM en Dinamarca. Proxecto RASTI, como estratexia e ruta para a normalización da xestión da información no ámbito construído.\nContinuamos o día de presentacións, coa presentación do representante de Anna Assama de Bentley Systems, que se esforzou en mostrar a importancia das innovacións tecnolóxicas, a súa relación co medio ambiente e como Bentley está a cambiar os seus horizontes a través deste. nova perspectiva de inclusión do ambiente no ciclo de vida da construción.\n"Synchro, non é puramente simulación 4D e período, é unha plataforma para a xestión de control" - Ana Assama - Bentley Systems\nA continuación, explicou Assama, cales son as ferramentas ofrecidas por Bentley, comezando pola consolidación de datos nun servizo en nube de nube, funcionalidades de análise - Power BI-, planificación - SYNCHRO PRO, control e usabilidade -SYNCRO XR-, con todo un feedback completo, creando así un sistema integral.\n"Synchro é todo menos un programa de deseño, con Synchro podes planificar e xestionar a información, só con modelos 3D con datos de traballo, é dicir, datas de inicio e fin, podes estimar como a conclusión da tarefa será certa Analytics "Anna Assama - Bentley Systems\nA modelaxe dixital agora pode formar parte da realidade física, a través do Synchro XR para Hololens, un elemento esencial baseado na realidade mixta, é dicir, agora podes construír tendo en conta a realidade do ambiente.\nUnha das novidades máis importantes, mencionada no Cume BIM 2019, é que, para o Goberno de Cataluña, o uso do BIM será obrigatorio en todos os concursos de construción e construción civís; Así o anunciou o secretario xeral de Territorio e Sostibilidade da Generalitat de Catalunya - Ferrán Falcó. A medida entrará en vigor a partir do 11 en xuño deste ano e terá un importe superior aos millóns de euros. Cabe sinalar que, en moitas provincias de España, hai que utilizar algún BIM nos proxectos públicos de construción\nNa edición 5ta do BIM Summit, non é posible elixir o que era mellor, simplemente porque mirando todo o que integra unha gran rede de grandes, medianas ou pequenas empresas, investigadores, académicos, estudantes representa un gran mundo de posibilidades, ás que moitos profesionais queren vincularse.\nDestaca a disposición dos seus expositores, para mostrar cada unha das súas innovacións tecnolóxicas e facer que os visitantes entendan como poden cambiar o xeito de modelar o noso mundo existente e crear novas intervencións ou obxectos de xeito rápido e eficiente.\nAgradecemos a todos os que proporcionaron explicacións sobre BIM e presentaron as súas innovacións, como os membros de SIMBIM Solutions, BIM Academy, MUSAAT, ASSA ABLOY, ACCA Software, CALAF, ARCHICAD, Building Smart, o Instituto de Tecnoloxía da Construción de Cataluña. IteC, ProdLib. Pinearq, TeamSystem Construction e Construsoft, este último recibiron o premio para a fidelización BIM Summit este 2019.\nAgardamos o próximo evento relacionado con este tema, agardando incluír tecnoloxías como GIS - Sistemas de información xeográfica, indispensables para determinar a dinámica espacial, a súa relación co BIM e toda a cadea que implica un proxecto de construción. ¡Avanzamos!\npost anterior«Anterior Proba a exactitude dos datos de elevación de Google - ¡Sorpresa!\nseguinte Post Lanzamos Geo-Engineering - A revistaseguinte »